stanford-oval/wikipedia huggingface dataset:
דיסאינפורמציה
דיסאינפורמציה כלכלית ובריאות הציבור > הסתרת זיהום על ידי חברות

במהלך המאה ה-20 התרחשו מספר מקרים שבהם חברות גדולות הסתירו מעובדים, צרכנים או שכנים של מפעלים מידע על זיהום שעלול לסכן את חייהם.
נערות הרדיום – עובדות שחלו בהרעלת קרינה מצביעת לוחות שעון בצבע זוהר בחושך במפעל "חברת הרדיום האמריקנית" (United States Radium Corporation) בעיירה אורנג' סביב שנת 1917. העובדות, שנאמר להן שהצבע אינו מזיק, שאפו לקרבן כמויות קטלניות של רדיום כאשר הן ליקקו קצוות של מברשות צבע כשיטה לעצב את חוד המברשת. כמה מהן נהגו לצבוע את ציפורניהן ושיניהן בחומר הזוהר.
הרעלת הכספית במינמטה – אחד מציוני הדרך הבולטים בעולם בהתייחסות לזיהום תעשייתי בכלל וכספית בפרט הוא הרעלת הכספית במינמטה או "מחלת מינמטה" שנחשפה ביפן בשנת 1959. מפעל תעשייתי בשם Chisso שפך לים באזור מפרץ מינמטה שפכי-תעשייה לא מטופלים המכילים כמויות גדולות של כספית במשך עשרות שנים. הכספית הצטברה בגופם של רכיכות ודגים במפרץ ומשם הגיע לדייגים שאכלו אותם. באירוע זה נפגעו כ-10,000 בני אדם מהרעלת כספית. כאשר נחשפה הפרשה וקם רעש ציבורי קיבלו פיצויים מהחברה. נכון לשנת 2001 הוכרו באופן רשמי 2,265 קורבנות של ההרעלה ומתוכם מתו 1,784 בני אדם. תינוקות רבים באזור נולדו עם מומים.
הונאות אסבסט – בשנות ה-70 של המאה ה-20 החלו להיחשף מספר מקרים בהם תאגידים שיצרו או השתמשו במוצרי אסבסט הסתירו במשך כמה עשרות שנים מידע מעובדים או לקוחות על נזקים בריאותיים שעלולים להיגרם עקב משאיפת אבק אסבסט ממוצרים אלה. הדבר גרם אלפי מקרים של מחלות חמורות ומוות. תביעות פיצויים נגד התאגידים הביאו אותם להליכי פשיטת רגל שבמסגרתם שילמו פיצויים לאלפי נפגעים. לאחר מכן חלק מהתאגידים חזרו לפעול.
זיהום PCB של מונסנטו – במשך 40 שנה היה תאגיד מונסנטו מונופול על ייצור תרכובות PCB בארצות הברית. מדובר על קבוצה של חומרים שהיא יציבה, מסיסה בשומן, רעילה ומסרטנת. החומרים עלולים להשפיע זמן רב לאחר החשיפה להם. מונסנטו נאבקה כדי להגן על המשך השימוש וההפצה בחומר הרבה לאחר שהחומר הוכר ברחבי העולם כמזהם עולמי וכחומר המצטבר במעלה שרשרת המזון. מזכר פנימי ציין כי "אנחנו לא יכולים להפסיד דולר אחד". מונסנטו הפסיקה לייצר את תרכובת ה-PCB בשנת 1977, והחומרים הוצאו אל מחוץ לחוק בארצות הברית בשנת 1979. בשנת 2002, פרסם העיתון וושינגטון פוסט כתבה על זיהום מים חמור שנגרם לנחלים ולמזבלות של העיירה אניסטון (Anniston) שבאלבמה, בעקבות ייצור והיפטרות מתרכובות PCB. תביעה שהוגשה נגד החברה הובילה לחשיפת מסמכים פנימיים של מונסנטו שהראו שהמפעל המקומי שפך ביודעין פסולת עם כספית ו-PCB לתוך נחלים מקומיים במשך 40 שנה.
דיסאינפורמציה כלכלית ובריאות הציבור > מגפת האופיאודים

משבר האופיאודים בארצות הברית קודם על ידי חברות תרופות כמו פרדו פארמה שהציגה מצג שווא לפיו התרופה שלה בטוחה ולא ממכרת. החברות שיווקו את התרופות למיליוני תושבים תוך הטעיה של רופאים, חוקרים וגופי רגולוציה. פרדו פארמה גרמה לרופים לחשוב כי התרופות פחות ממכרות על ידי הטעיה שלהם בכנסים ובציטוטים חלקיים של מחקרים מדעיים ועל ידי הטעיית ה-FDA באמצעות ניסויים מוטים. הטעיה נוספת הייתה מול הציבור בטענה כי מדובר בתרופה לא ממכרת. רופאים מושחתים סייעו להחמרת הבעיה על ידי פתיחת תחנות גלולות. באופן זה מילוני אמריקאים, כולל אנשים צעירים נורמטיבים קיבלו את התרופה ללא צורך רפואי, ורבים מהם התמכרו אליהן. לאחר החמרת האכיפה נגד התרופות פנו המכורים לסמים הנמכרים ברחוב. המשבר הוביל למותם של מעל 800 אלף איש בארצות הברית וגרם לירידה בתוחלת החיים במדינה. המגפה של שימוש באפיאודים מהווה משבר בריאות ציבורי גם במדינות אחרות כמו קנדה, בריטניה ומדינות אירופה. מומחים מזהירים מפני התפשטות המגפה גם למדינות אחרות ובכללן ישראל.
מחקר אקדמי

מחקרים אקדמיים הקשור להפצה של דיסאינפורמציה הולך וגדל כתחום חקירה יישומי. נייר עבודה של חוקרים מאוניברסיטת אוקספורד שפורסם ב-2019, מצא שבמשך תקופה של שלוש שנים מספר הממשלות העוסקות בדיסאינפורמציה מקוונת עלה מ-28 ב-2017, ל-40 ב-2018, ו-70 ב-2019. יש מספר אתרי המדיה החברתית, אך רוב הקמפיינים הפיעילים של דיסאינפורמציה היו בפייסבוק וטוויטר. הטכניקות עליהן דווח כללו שימוש בבוטים להגברת דברי שטנה, איסוף לא חוקי של נתונים וטרולים בתשלום כדי להטריד ולאיים על עיתונאים.
ניסיונות התמודדות עם דיסאינפורמציה > חינוך

אחת הדרכים המבטיחות להתמודדות עם דיסאינפורמציה, מיסאינפורמציה וחדשות כזב היא חינוך של ילדים ומבוגרים. המטרה בערוץ זה היא לתת לצרכני המידע כלים שדרכם הם יוכלו להבחין בין מידע מוטעה לבין מידע אמין. הקניית כלים של אוריינות מידע יכולה לסייע בזיהוי חדשות כזב. ישנן פעולות ספציפיות אותן ניתן לעודד בקרב ילדים ומבוגרים, למשל לבצע קריאה לטרלית (Lateral reading), לחפש מידע בערוצי תקשורת מקובלים ולבדוק את המידע בוויקיפדיה.
ניסיונות התמודדות עם דיסאינפורמציה > כלים טכנולוגיים

רשתות חברתיות יכולות לתייג ולהזהיר את המשתמשים מפני דיסאינפורמציה. פרסום של הודעות debunking מסוג זה מסייעות בפסילת המידע המטעה. עם זאת, מהירות ואיכות הטיפול בדיווחים על חדשות כזב לוקות בחסר ואינה תואמת את מהירות ההפצה של הדיסאיפורמציה. הדבר מושפע מאינטרס כלכלי של חברות אלה. קושי ספציפי של פלטפורמות בשפה העברית קשור ליכולת לא טובה שלהן לזהות ולטפל בחדשות כזב בעברית. הדבר קשור למיעוט משאבים שהשקיעו החברות בפיתוח מנגנונים אלו.
ניסיונות התמודדות עם דיסאינפורמציה > יוזמות חקיקה

עורכי דין קוראים לסווג רשמית דיסאינפורמציה כאיום אבטחת סייבר, בשל הגידול שלה באתרי רשתות חברתיות.
ישנן גם יוזמות חקיקה במדינת ישראל ובעולם שמטרתן להתמודד עם דיסאינפורמציה ברשת.
ראו גם

תאוריית קשר
קיטוב פוליטי
פחד, אי-ודאות וספק
חדשות כזב (פייק ניוז)
שקר גדול
סוחרי הספק
מבצע אינפקציה
מידע כוזב על מגפת הקורונה
הכחשת שינוי האקלים
פייק ריפורטר
סינון תכנים באינטרנט
לאורה אסקיבל

| --- | --- |

 לידה:  30 בספטמבר 1950 (בת 74) מקסיקו סיטי, המדינות המקסיקניות המאוחדות 
 מדינה:  מקסיקו 
 שפות היצירה:  ספרדית 
 סוגה:  ריאליזם קסום 
 יצירות בולטות:  כמו מים לשוקולדה 
 תקופת הפעילות:  מ-1989 
 בן או בת זוג:  אלפונסו אראו (?–1995) 
 
לאורה אסקיבל (בספרדית: Laura Esquivel; נולדה ב-30 בספטמבר 1950) היא סופרת, תסריטאית ופוליטיקאית מקסיקנית. היא שירתה בבית הנבחרים המקסיקני (2012-2018) מטעם מפלגת מורנה. הרומן הראשון שלה, Como agua para chocolate ("כמו מים לשוקולדה") הפך לרב מכר במקסיקו וארצות הברית, ולאחר מכן עובד לסרט עטור פרסים.
קריירה ספרותית

ברומן "כמו מים לשוקולדה", אשר יצא לאור ב-1989, אסקיבל משתמשת בריאליזם קסום כדי לשלב את היומיומי והעל-טבעי. הסגנון שלה הושווה לאלו של הסופר הקובני אלחו קרפנטייר, גבריאל גרסיה מרקס הקולומביאני, והסופרת הצ'ילאנית איזבל איינדה. עלילת הספר מתרחשת במהלך המהפכה המקסיקנית של תחילת המאה העשרים, וסובבת את המטבח של גיבורת הספר, טיטה, וחשיבות האוכל בחייה ובסביבה שלה. הרומן בנוי כשנה של גיליונות מגזיני נשים של התקופה, עם מתכונים, תרופות ביתיות, סיפורי אהבה, וכל פרק ("ינואר", "פברואר", "מרץ", וכן הלאה) פותח עם מתכון ערוך (מוסתר חלקית) של מאכל מקסיקני מסורתי עם הוראות הכנה. כל מתכון מזכיר למספרת אירוע משמעותי בחיי גיבורת הסיפור.
אסקיבל אומרת שהיא מאמינה שהמטבח הוא החלק החשוב ביותר של הבית, ומאפיינת אותו כמקור של ידע והבנה שמביא הנאה. כותרת הספר, Como agua para chocolate הוא ביטוי מקסיקני המתייחס למישהו שרגשותיו מתקרבים לנקודת הרתיחה, כמו שמים צריכים להיות מורתחים כדי להכין שוקולד. הרעיון לרומן עלה בראשה של אסקיבל בזמן שבישלה ממתכונים של אמה וסבתה. כפי הנראה, אסקיבל שאלה מחיי משפחתה בכתיבת הספר. הייתה לה דודה-רבא בשם טיטה, שמשפחתה סירבה להרשות לה להינשא, והיא העבירה את חייה בטיפול באמה. כשאמה נפטרה, טיטה גם נפטרה תוך זמן קצר.
למרות העובדה שהספר ספג ביקורות לא טובות במקסיקו, "כמו מים לשוקולדה" הפך לרב מכר, ו"יצר בום כלכלי של סופרת אחת, באופן חסר תקדים במקסיקו". הספר יצא במהדורה שנייה ושלישית תוך פחות משנה מהשקתו, והגיע למקום השני במכירות בשנת 1989, ולרב המכר הגדול ביותר של מקסיקו ב-1990. הספר תורגם ל-32 שפות, לפחות.
הספר עובד לקולנוע, והסרט באותו השם יצא לאקרנים ב-1994, במקביל לתרגום הספר לאנגלית. בארצות הברית, "כמו מים לשוקולדה" הפך לאחד הסרטים הזרים המרוויחים ביותר בהיסטוריה. (נכון לשנת השקתו, 1994, הסרט היה המכניס ביותר בהיסטוריה של ארצות הברית) הסרט זכה בעשרה פרסי אריאל (האוסקר המקסיקני), בנוסף לעשרות פרסים בינלאומיים.
הרומן השני של אסקיבל, La ley del amor (חוק האהבה), שיצא ב-1995, מערבב ריאליזם קסום ומדע בדיוני, בסיפור אהבה קארמי. הספר זכה לביקורות בינלאומיות פחות טובות מאשר ספרה הראשון.
ספרה הבא של אסקיבל, Between Two Fires, משנת 2000, היה אוסף מאסות על החיים, אהבה, ומזון.
הרומן השלישי של אסקיבל Tan veloz como el deseo (במהירות התשוקה), יצא בשנת 2001. עלילתו מתרחשת במקסיקו סיטי בדירתה של יוביה, גרושה בגיל המטפלת באביה הנכה, חובילו. חובילו, מפעיל טלגרף לשעבר, נולד עם מתת המאפשרת לו להבין מה אנשים מבקשים לומר, במקום מה שהם אומרים בפועל. על פי המבקרת אליזבת וילינגהאם, "אסקיבל לראשונה מבקשת בספר זה שהקורא ישקול את הדיאלוג ההיסטורי של מקסיקו והאמיתות הנצחיות שלה," באווירה עכשווית בה הדמויות מחפשות פיוס משמעותי ומתמשך אשר מתעלה על שגיאות ואי הבנות היסטוריות.
הרומן הרביעי של אסקיבל הוא Malinche: novela, אשר יצא בשנת 2006. ספריה הבאים הם A Lupita le gusta planchar ‏(2014, "לופיטה אוהבת ברזל")‏ El diario de Tita ‏(2016, "היומן של טיטה").
חיים אישיים

לאורה אליסיה פלומארס אסקיבל נולדה הילדה השלישית מבין ארבעת הילדים של חוליו סזאר אסקיבל, מפעיל טלגרף, וחוספה ולדס, עקרת בית. מותו של אביה בשנת 1999 היה ההשראה לספר Tan veloz como el deseo. אסקיבל למדה הוראה, עבדה כמורה בגן, ומאוחר יותר ייסדה סדנת תיאטרון לילדים, וכתבה והפיקה דרמות לילדים. היא נישאה לשחקן, מפיק ובמאי אלפונסו אראו, עמו שיתפה פעולה במספר סרטים. היא כתבה את התסריט עבור סרטו Chido One, el taco de oro, והייתה מועמדת על כך לפרס אריאל. הוא ביים את הסרט המבוסס על ספרה, "כמו מים לשוקלדה". אך זמן קצר אחרי צאת הסרט, השניים התגרשו, תוך כדי סכסוך שבו אסקיבל טענה שאראו לא שילם לה את האחוזים שלה מהסרט גורף הפרסים. מאוחר יותר, היא נישאה בשנית, לרופא השיניים חאבייר ולדס. סיפור אהבתם דומה, על פי פרשנים, למשהו מספריה: חברותיה טוענות שדמות הרופא ב"כמו מים לשוקולדה" היה התרשים לדמותו של הגבר שעתידה הייתה לחלוק עמו את חייה; אך יתרה מכן, היא פגשה אותו בשל הסכסוך עם גרושה על כספי הסרט. כשביקרה אצל עורך דין כדי לבקש את עזרתו בהשגת חלקה מרווחי הלהיט הבינלאומי, הוא ביקש ממנה לקרוא את סיפוריו של אחיו. לדבריו, רופא שיניים אך משורר בנשמתו, שכותב סיפורים קצרים, ומאוד יעריך את חוות דעתה. אסקיבל נאותה, וכל כך התרשמה מכתיבתו, ובמיוחד מטיפולו הרגיש בדמויות הנשיות, שביקשה לפגוש אותו. אחרי שנה של חברות, היחסים הפכו רומנטיים, והשניים נישאו.
במרץ 2009 אסקיבל רצה בהצלחה בבחירות כמועמדת מטעם מפלגת המהפכה הדמוקרטית למועצת העיר של מקסיקו סיטי. בשנת 2012 היא נבחרה לבית הנבחרים הפדרלי (בספרדית: diputada federal) מטעם מפלגת מורנה. היא כיהנה כיו"ר ועד התרבות של מקסיקו סיטי, וכחברה בוועד המדע והטכנולוגיה ובוועד למען הסביבה של מפלגת מורנה.
ביבליוגרפיה

Como agua para chocolate ‏(1989) (בעברית: "כמו מים לשוקולדה", הוצאת אור-עם, 2010)
La ley del amor ‏(1995)
Íntimas suculencias ‏(1998)
Estrellita marinera ‏(1999)
El libro de las emociones ‏(2000)
Tan veloz como el deseo ‏(2001)
Malinche ‏(2006)
A Lupita le gustaba planchar ‏(2014)
הערות שוליים

1 2 3  Twists In Author Laura Esquivel's Life Read Like Something Out Of A Novel, Mary Daniels, Chicago Tribune, November 12, 1996
↑  Kitchen is home's heart for 'Chocolate' author Esquivel. Deirdre Donahue. USA Today Life; Pg. 8D. November 18, 1993.
↑  Laura Esquivel, Marie Arana-Ward, The Washington Post, May 8, 1994
↑  Laura Esquivel: 1951 (?)—: Novelist - Attracted To 1960s Counterculture, Biography.jrank
↑  Laura Esquivel, don Quijote
| --- | --- |
בקרת זהויות :  NLI: 987007437325205171  PLWABN: 9810691134705606  BIBSYS: 90549450  BNC: 000147836  BNE: XX1145859  BnF: cb12226340q (data)  CiNii: DA0745773X  GND: 115774920  ICCU: CFIV105477  ISNI: 0000 0001 2148 1657  LCCN: nr91008741  LNB: 000026718  MusicBrainz: b5afff40-2665-4cd4-ada0-f5d6ae568538  NDL: 00466211  NKC: xx0029883  NLA: 35912147  NLG: 70893  NLK: KAC199700419  NSK: 000121227  NTA: 086409018  RERO: 02-A003222888  SUDOC: 03094936X  Trove: 1142836  VIAF: 113190161   WorldCat (עם VIAF): 113190161
אלן הארדינג בייקר

| --- | --- |

 לידה:  8 ביוני 1847 
 פטירה:  30 במרץ 1886 (בגיל 38) 
 מדינה:  ארצות הברית 
 
אלן הרדינג בייקר (באנגלית: Ellen Harding Baker; ‏8 ביוני 1847 - 30 במרץ 1886) הייתה מורה ומרצה לאסטרונומיה. ידועה בעיקר עקב תפירת שמיכת טלאים גדולה המתארת את מערכת השמש שסייעה לה במהלך ההרצאות שהעבירה.
ביוגרפיה

שרה אלן הרדינג (Sarah Ellen Harding) נולדה בסינסינטי שבאוהיו ב-8 ביוני 1847 לסטפן הארדינג ולאן (לבית טרי).
בשנת 1867, היא פגשה את מריון בייקר, איתו התחתנה ב-10 באוקטובר 1867, ובני הזוג חיו במחוז סידר באיווה. אלן הרדינג לימדה והרצתה אודות אסטרונומיה במספר מקומות במדינת איווה.
ב-1878 עברה המשפחה למחוז ג'ונסון באיווה, היכן שבייקר ניהל חנות ובית עסק למסחר. לזוג היו שבעה ילדים לפני מותה ב-30 במרץ 1886 כתוצאה משחפת, בגיל 38.
ביוגרפיה > שמיכת מערכת השמש

בשנת 1876, תפרה אלן הרדינג שמיכת טלאים המתארת את מערכת השמש, כדי לסייע לה במהלך הרצאות אסטרונומיה שהיא העבירה. ככל הנראה היא האישה המוזכרת בעיתונים מקומיים המציינים כי לקח לאישה מאיווה שבע שנים לרקום את מערכת השמש על שמיכה, במהלך חורף של 1883-1884.
אלן ביססה את מרבד הטלאים שלה גם על צפייה בטלסקופ במצפה הכוכבים הלאומי .
השמיכה מראה את מערכת השמש, כפי שהופיעה באיורים של ספרי האסטרונומיה של אותה תקופה. על שמיכה רואים את השמש במרכז, שמונת כוכבי הלכת של מערכת השמש שלנו, ומסלולם המשוער סביב השמש, כמו גם את חגורת האסטרואידים. הדוגמה רומזת למספר גדול של כוכבים מחוץ למערכת השמש. בשמיכה גם מתוארים ירחים: הירח של כדור הארץ, הירחים הגליליאניים סביב צדק, כמו גם מספר ירחים על שבתאי, נפטון, אורנוס ושבתאי כולל טבעות שבתאי. בנוסף, מתואר גם כוכב שביט בעל מסלול מאוד אקסצנטרי אשר ייתכן והוא שביט היילי, אשר בפעם האחרונה שנראה לפני יצירת השמיכה היה ב-1835.
השמיכה גדולה מאוד, בגודל של 225 ס"מ X על 269 ס"מ. השמיכה מורכבת ממספר שכבות בד - השכבה העליונה מבד צמר, וקישוטים המשלבים בד, צמר, רקמות משי וצמות צמר.
שמיכת מערכת השמש נמצאת כיום בבעלות הסמית'סוניאן, במוזיאון הלאומי להיסטוריה אמריקנית. השמיכה נתרמה על ידי פטרישיה היל מקלוי וקתרין היל מרדון. נכון ל-2018, השמיכה לא בתצוגה הקבועה.
ראו גם

אמנות סיבים
רקימה
הערות שוליים

1 2 3 4 5  '"`UNIQ--templatestyles-00000000-QINU`"'"1876 Ellen Harding Baker's "Solar System" Quilt". National Museum of American History (באנגלית). נבדק ב-2018-04-21.
1 2  '"`UNIQ--templatestyles-00000002-QINU`"'"Sarah Ellen Parker". find a grave. נבדק ב-17 בספטמבר 2018. {{cite web}}:  (עזרה)
↑  '"`UNIQ--templatestyles-00000004-QINU`"'"Sarah Ellen Baker (Harding) (and her kids)". www.geni.com. נבדק ב-17 בספטמבר 2018. {{cite web}}:  (עזרה)
↑  '"`UNIQ--templatestyles-00000009-QINU`"'Barbara Morgan (20 באפריל 2018). "Solar System Quilt". barbarabrackman.blogspot.com. {{cite web}}:  (עזרה)
| --- | --- |
בקרת זהויות :  LCCN: n2020068949  VIAF: 1312160791827302860006   WorldCat (עם VIAF): 1312160791827302860006 
שמיכת הטלאים נוצרה ב-1876 על ידי אלן הרדינג בייקר, כדי לסייע לה במהלך הרצאות האסטרונומיה.
ג'קיי הארי

| --- | --- |

 לידה:  14 באוגוסט 1956 (בת 68) וינסטון סיילם, קרוליינה הצפונית, ארצות הברית 
 שם במה:  Jackée 
 שם לידה:  Jacqueline Yvonne Harry 
 מדינה:  ארצות הברית 
 תקופת הפעילות:  מ-1983 
 מקום לימודים:  LIU Post  התיכון לאמנויות הבמה 
 בן או בת זוג:  ג'רי ג'מוט (1980–1984) 
 פרסים והוקרה:  פרס אמי לשחקנית הטובה ביותר בסדרה קומית (1987)  פרס NAACP Image לשחקנית המשנה הטובה ביותר בקומדיה (1999)  פרס NAACP Image לשחקנית המשנה הטובה ביותר בקומדיה (2000) 
 http://www.jackee-online.com/
 פרופיל ב-IMDb
 
ג'קלין איבון הארי (באנגלית: Jackée Harry; נולדה ב-14 באוגוסט 1956), הידועה בשם במה ג'קיי, היא שחקנית, זמרת, קומיקאית, במאית, ואישיות טלוויזיונית אפרו-אמריקאית. היא ידועה עבור תפקידה בתור סנדרה קלארק, שהייתה החברה-אויבת של מרי ג'נקינס (בגילומה של מרלה גיבס), בסדרת הטלוויזיה של NBC‏ "227" (1985-90), וכן בשל תפקידה כליסה לנדרי בסיטקום של ABC/WB "תאומות" (1994-99). היא האפרו-אמריקאית הראשונה שזכתה בפרס אמי לשחקנית המשנה המצטיינת בסדרה קומית.
תחילת דרכה

הארי נולדה בווינסטון סיילם, צפון קרוליינה, ב-1956, וגדלה בהארלם, ניו יורק להורים אפרו-אמריקאים. הארי החלה ללמוד משחק בבית ספר תיכון לאומנויות במרכז מנהטן בניו יורק. היא הייתה מורה להיסטוריה בבית ספר התיכון הטכני בברוקלין לפני שפתחה קריירת במה בניו יורק.
קריירה > תיאטרון

הופעתה הראשונה של הארי בברודוויי הייתה במחזמר A Broadway Musical, בו שיחקה חברת מקהלה. במהלך שנות ה-1980 היא כיכבה במגוון הפקות בברודוויי ואוף ברודוויי, ובהפקות שתיירו ברחבי ארצות הברית. ב-1994, הארי חזרה לבמה לאחר הפסקה, וכיכבה בתפקיד בילי הולידיי במחזה Lady Day at Emersons Bar and Grill. אחר כך, היא גילמה את תפקיד המאדאם במחזמר The Boys from Syracuse. באמצע-תחילת שנות ה-2000, היא הופיעה בהפקות נוספות, ביניהן The Sunshine Boys, Damn Yankees, ו-A Christmas Carol. היא השתתפה גם בסבב הופעות ארצי בהפקתו של ג'יי. די. לורנס The Clean Up Woman.
קריירה > טלוויזיה

הופעת הבכורה של הארי בטלוויזיה הייתה ב-1983, ב"עולם אחר", בתפקיד לילי מייסון, אותה גילמה עד 1986. ב-1985, הארי החלה לגלם את תפקיד סנדרה קלארק בסיטקום של NBC,‏ "227". במהלך הסדרה, הארי ומרלה גיבס החלו מחלוקת פרטית לגבי מי היא כוכבת הסדרה, אך מאז השתיים השלימו ואף שיתפו פעולה בפרויקטים נוספים לאחר תום הסדרה. הביצועים שלה ב-"227" הובילו ליצירת סדרה על שמה, "Jackée", אך למרות הפופולריות של הפיילוט עם קהל הצופים, הסדרה לא התרוממה, והפיילוט מאז משודר בשידורים חוזרים כחלק מ-"227".
לאחר שעזבה הארי את "227" ב-1989, היא כיכבה מול אופרה וינפרי בעיבוד של הרומן של גלוריה ניילור The Women of Brewster Place. ב-1990, היא כיכבה בפיילוט קומי של NBC‏ We'll Take Manhattan, אשר שודר כתוכנית ספיישל בקיץ באותה שנה, אבל לא הפך לסדרה. בסוף 1991, היא הצטרפה לצוות השחקנים של The Royal Family אחרי שכוכב הסדרה, רד פוקס, מת באופן בלתי צפוי. היא כיכבה מול דלה ריס, שהייתה כוכבת אורחת קודם לכן ב-"227". ב-1992, היא כיכבה בתור עוזרת המאמנת ב-Ladybugs. ב-2000, הארי שימשה כפאנליסטית אורחת בחידוש התוכנית To Tell the Truth, ואף הופיעה בעונה השנייה של Celebrity Fit Club 2 ב-VH1 ב-2005. מ-1994 ועד 1999, הארי גילמה את ליסה לנדרי, האם המאמצת של דמותה של טיה מאורי בסיטקום "תאומות".
היה לה תפקיד חוזר בתור ונסה בסדרת UPN/CW "כולם שונאים את כריס" וכן תפקיד חוזר בסדרת BET‏ Let's Stay Together. ב-2012–2015, היא כיכבה בסדרה "המשפחה הראשונה", בה גם מרלה גיבס הופיעה בתפקיד חוזר. ב-2014–2015, שיחקה במספר פרקים בסדרה "העולם של ריילי". באותה שנה היא גם הצטרפה לגיבס בסרט  Forbidden Woman. ב-2016–2017 המשיכה להופיע במגוון תפקידי אורח, וב-2018 חזרה לתפקיד ראשי בסדרה The Paynes.
פרסים

הארי הייתה האישה האפרו-אמריקאית הראשונה שזכתה בפרס אמי לשחקנית המשנה המצטיינת בסדרה קומית עבור "227" ב-1987. היא זכתה בפרס NAACP Image לשחקנית המשנה המצטיינת בסדרה קומית עבור "תאומות" שנתיים רצופות, ב-1999 ו-2000.
חיים אישיים

הארי הייתה נשואה בעבר למוזיקאי ג׳רי ג'מוט ב-1980 עד לשנת 1984.
ב-1996 נישאה לאלג'ין צ'ארלס ויליאמס, נישואים שנמשכו עד 2003. הם אימצו ביחד בן, פרנק, בשנת 1997.
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 1984 | Moscow on the Hudson | אישה | ללא קרדיט |
| 1984 | The Cotton Club | רקדנית |  |
| 1986 | Alvin Goes Back to School | ג'ינה ליפמן | סרט טלוויזיה |
| 1987 | Alf Loves a Mystery | Countess | סרט טלוויזיה |
| 1987 | The Incredible Ida Early | עידה ארלי | סרט טלוויזיה |
| 1988 | Crash Course | עדנה סאבג' | סרט טלוויזיה של NBC |
| 1988 | The Cheech Show | שיילה | סרט טלוויזיה |
| 1989 | Double Your Pleasure | לינדה / שרלין | סרט טלוויזיה |
| 1989 | Jackée | סנדרה קלארק | סרט טלוויזיה |
| 1989 | נשים שחורות | את'ה מיי ג'ונסון | מיני-סדרה |
| 1990 | We'll Take Manhattan | איוונה |  |
| 1992 | Ladybugs | ג'ולי בנסון |  |
| 1993 | Living and Working in Space: The Countdown Has Begun | צ'רמיין | היישר לווידאו |
| 2003 | The Nick at Nite Holiday Special | ג'קי | סרט טלוויזיה |
| 2004 | You Got Served | מאמא |  |
| 2006 | All You've Got | אשת מכירות נמוכה | סרט טלוויזיה |
| 2007 | The Last Day of Summer | לולה הלובסטר |  |
| 2009 | G.E.D. | מאמא |  |
| 2010 | קופידון חג המולד | ויויאן | סרט טלוויזיה |
| 2011 | The Ideal Husband | ויויאן פטרסון | סרט טלוויזיה |
| 2012 | Brother White | וינה | סרט טלוויזיה |
| 2012 | Switchin' the Script | גברת שפרד |  |
| 2013 | The Coalition | סבתא האתוו'י | היישר ל-DVD |
| 2013 | The Sins of Deacon Whyles | אמא |  |
| 2013 | The Love Letter | ג'וספין | סרט טלוויזיה |
| 2013 | Forbidden Woman | שיילה |  |
| 2014 | Knock 'Em Dead | סוואנה |  |
| 2014 | The Dirty 30 | לינדה |  |
| 2015 | The Man in 3B | מיס ברטה |  |
| 2016 | A Husband for Christmas | ארין | סרט טלוויזיה של Ion Television |
פילמוגרפיה > טלוויזיה

| שנה | תוכנית | תפקיד | הערות |
| --- | --- | --- | --- |
| 1983–1986 | עולם אחר | לילי מייסון | תפקיד ראשי |
| 1985–1989 | 227 | סנדרה קלארק | תפקיד ראשי (עונות 1-4); תפקיד חוזר (עונה 5) זכיות: פרס אמי לשחקנית משנה מצטיינת בסדרת קומית (1987) |
| 1988–1989 | אמן | רוקסן פארלי | 3 פרקים |
| 1990 | TGIF | ליסה |  |
| 1991–1992 | The Royal Family | רות רויאל | תפקיד ראשי, 8 פרקים |
| 1992 | Designing Women | ונסה צ'מברלין | פרק: "Shades of Vanessa" |
| 1994 | Dave's World | אסטלה | פרק: "Saved by Estelle" |
| 1994–1999 | אחות, אחות | ליסה לנדרי | תפקיד ראשי, 120 פרקים |
| 1995–1997 | באושר ועושר: אגדה לכל ילד | אשת הענק | דיבוב; פרק: "Jack and the Beanstalk", "Mother Goose" |
| 1996 | נשואים פלוס | אישה בתוכנית טלוויזיה | פרק: "The Hood, the Bud and the Kelly" |
| 2000 | Twice in a Lifetime | דארסי גרין | פרק: "Used Hearts" |
| 2003 | הרקיע השביעי | גברת בין | פרק: "It's Not Always About You" |
| 2005 | כל כך רייבן | דאווה | פרק: "Goin' Hollywood" |
| 2005 | One on One | שרי | פרק: "Waiting for Huffman" |
| 2006–2009 | כולם שונאים את כריס | ונסה | תפקיד חוזר, 26 פרקים |
| 2008 | בי הגדולה מכולם! | אחות (דיבוב) | פרק: "Bee Patients" |
| 2010 | Friends & Lovers | אמא של עומאר | 2 פרקים |
| 2011 | She's Still Not Our Sister | קוני |  |
| 2011–2013 | Let's Stay Together | דלורס ווידמור | תפקיד חוזר, 5 פרקים |
| 2012–2015 | The First Family | פאוליטה בירדסונג | תפקיד ראשי (2 עונות); 36 פרקים |
| 2012 | For Richer or Poorer | גברת הנדרסון | פרקים: "Ex Files", "The Switch" |
| 2012 | Are We There Yet? | ג'קי | פרק: "The Ghost Dog Episode" |
| 2013 | אבא אמריקאי | העוזרת של שונטיבה (דיבוב) | פרק: "For Black Eyes Only" |
| 2013 | How to Live with Your Parents (For the Rest of Your Life) | ג'סוקה | פרק: "How to Help the Needy" |
| 2013 | Wanda Sykes Presents Herlarious | גברת ג'ורדן |  |
| 2014 | Glee | עצמה | פרק: "City of Angels" |
| 2014 | Instant Mom | ליסה לנדרי | פרק: "Not Your Mother's Day" |
| 2014 | One Love | בברלי | Episode: "Tea-Ball" |
| 2014–2015 | העולם של ריילי | אוולין ראנד | תפקיד חוזר, 3 פרקים |
| 2015 | In the Cut | נדין | תפקיד ראשי, 4 פרקים |
| 2015 | Family Time | גלדיס | פרק: "Hospitality" |
| 2015 | Transformers: Robots in Disguise | זיזה | פרק: "The Buzz on Windblade" |
| 2015 | רעבה לאהבה | ג'ו ג'ו | פרק: "Young & Christmas" |
| 2017-2015 | בייבי דאדי | השופטת ג'ונסון | 3 פרקים |
| 2016 | מרוששות | רובי | פרק: "And the Sax Problem" |
| 2017 | משפחת רעם | בוסקו | פרק: "Orange Is the New Max" |
| 2018 | קייסי אנדרקאבר | בטי/מידג' טרנר | פרק: "The Gammy Files" |
| 2018 | The Paynes | ג'ואן פיין | תפקיד ראשי; 28 פרקים |
| 2019 | מצחיקה בשחור | סנדרה קלארק | פרק: "- 3rd & Bonaparte Is Always in the Shade" |
| 2019 | הילדים המגניבים | לוריין | 2 פרקים |
| 2021-הווה | ימי חיינו | פאולינה פרייס | תפקיד ראשי |
| 2021 | Days of Our Lives: Beyond Salem | פאולינה פרייס | מיני-סדרה; תפקיד ראשי (5 פרקים) |